Linguas de México

As **linguas faladas en México** son moitas, como as ducias de linguas indíxenas e linguas doutras partes do mundo. México é a nación castelanfalante máis poboada do mundo, con 103,2 millóns de habitantes , dos cales a maioría fala a lingua española. Constitucionalmente, non existe unha declaración oficial que faga desa lingua de filiación latina a lingua oficial do país, que *de facto* ocupa este papel.

Desde 1992, a Constitución Mexicana define o país como nación "pluricultural", en recoñecemento dos pobos indíxenas. Oficialmente o goberno recoñece 65 linguas indíxenas, que de acordo coa Lei dos Dereitos Lingüísticos de 2001, son "linguas nacionais" en igualdade de condicións con respecto á castelán; isto é, coa "mesma validez no seus territorios" . Así, polo exemplo, a partir do ano 2005, o goberno oficializou a tradución do himno nacional ás linguas indíxenas.

A clasificación das linguas indíxenas faladas en México tende a agrupar dialectos da mesma familia, aínda mesmo no caso destas seren inintelixíbeis entre si: por exemplo, o goberno recoñoce a lingua azteca e o náhuatl como unha soa lingua, a pesar de que as variacións dialectais que falan os aztecas da Serra de Puebla, e os aztecas de Morelos son significativas. Por todo isto, algúns lingüistas tenden a elevar esta cifra a máis de 100, clasificando estes dialectos como linguas separadas.

As linguas indíxenas son faladas por pouco máis de 12,7 millóns de persoas maiores de 5 anos, o que equivale ao 13,1% da poboación nacional nese rango (1995). A maior parte concéntrase na rexión sur do país, mais tamén existen comunidades importantes no centro e nalgúns sectores do Pacífico e do golfo de México.

## Notas 
## Véxase tamén 
### Bibliografía 
* Ávila, Raúl (1999): *La lengua y los hablantes*. Trillas. México. ISBN 968-24-4048-3. 
* Aguirre Beltrán, Gonzalo (1983): *Las lenguas vernáculas. Su uso y desuso en la enseñanza: la experiencia de México*. Ediciones de la Casa Chata. México. 
* 
* Cifuentes, Bárbara (1998): *Letras sobre voces. Multilingüismo a través de la historia.* Centro de Investigaciones y Estudios Superiores en Antropología Social - Instituto Nacional Indigenista. Historia de los Pueblos Indígenas de México. México. ISBN 968-496-338-6
* Cuevas, Susana (2004): *Ley de Derechos Lingüísticos en México*. En https://web.archive.org/web/20120205055217/http://www.linguapax.org/congres04/pdf/4_cuevas.pdf(https://web.archive.org/web/20120205055217/http://www.linguapax.org/congres04/pdf/4_cuevas.pdf). Consultado en agosto de 2006.
* Díaz Couder Cabral, Ernesto (2000): "La clasificación de las lenguas indígenas". En: *Ciencias*. Núm. 60-61. Outubro de 2000. pp.&nbsp;133–140.
* Hamel, Enrique (2000): *Políticas del lenguaje y educación indígena en México. Orientaciones culturales y estrategias pedagógicas en una época de globalización*. En: https://web.archive.org/web/20070224133629/http://uam-antropologia.info/web/articulos/2000_hamel.pdf(https://web.archive.org/web/20070224133629/http://uam-antropologia.info/web/articulos/2000_hamel.pdf). Consultado en maio de 2006.
* Warman, Arturo (2003): *Los indios mexicanos en el umbral del milenio*. Fondo de Cultura Económica. México. ISBN 968-16-7007-8